**Eram doar eu cu mama**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eram doar eu cu mama, pe-un drum bătut de ploi

În bezna deznădejdii fugeau de noi strigoii

C-aveam în suflet "harul", de-a trece prin noroi

Să-nvingem orice frică, să ne urmăm eroii

Eu mai pribeag din fire, cu mersul meu peltiu

Cădeam din groapă-n groapă, să gust și din durere

Dar mama stând alături, din zori până-n târziu

Îmi ridica moralul cu vorba ei de miere

Eram doar eu cu mama, când traversam prin foc

Tot căutând speranța, prin gândurile toate

Dar ea de oboseală se-așează într-un loc

Atunci o iau în brațe și-o duc mult mai departe

Ea a trudit sărmana, să am un viitor

Să nu-mi lipsească astăzi, nimic din ce-mi lipsește

N-a vrut ca să-i rămân, destinului -dator

Dar cu singurătatea, acuma ea plătește

Eram doar eu cu mama și poate voi mai fi

Ne vom unii privirea în vechea noastră casă

Acum mă strânge-n brațe doar prin fotografii

Durerea ei de mamă, pe suflet o apasă

Treceam doar eu cu mama, prin cumpăna de gheață

Făr' să cunoaștem prețul, cât ar costa o viață!

Georgian Ionut Zamfira